### | | | | --- | --- | | | | | --- | | **Byråd** 30. april 2019 Sagsnr. 710-2018-16186 Dok.nr. 710-2019-87784 Ursula Rasmussen | | 68.                 Vedtagelse af Lokalplan nr. 386 - Udvidelse af Den jydske Haandværkerskole i Hadsten - Åbent

###

|  |  |
| --- | --- |
| Tidl. politisk behandling | BY, 27.11.18, pkt. 197 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til forslag
til ”Lokalplan nr. 386 - Udvidelse af Den jydske Haandværkerskole i Hadsten og
Tillæg nr. 6 til Kommuneplan 2017-29”.

Formålet med lokalplanen er at sikre Den jydske
Haandværkerskole udvidelsesmuligheder.

Lokalplanen giver mulighed for at
anvende området til undervisning, værksteder, administration, skolehjem og lignende
funktioner samt til interne veje, parkering og opholdsarealer. Lokalplanen
giver endvidere mulighed for, at Industrivej på sigt kan lukkes helt eller
delvist for, at lokalplanområdet kan indrettes i sammenhæng med Den jydske
Haandværkerskoles eksisterende bygningskompleks syd for Industrivej.

Med kommuneplantillæg nr. 6 udvides
rammen, så der også gives mulighed for uddannelsesinstitutioner samt
servicefunktioner med regional betydning som gymnasium, teknisk skole,
handelsskole. Det maksimale etageantal øges fra to til tre, og bygningshøjden
øges fra 8,5 til 12 meter. Bebyggelsesprocenten øges fra 50 til 65.

Planforslagene har været fremlagt i offentlig høring i
perioden 3. december 2018 til 28. januar 2019.

Der er indkommet to høringssvar. Høringssvarene er
beskrevet i vedhæftede bilag sammen med Teknik og Kulturs kommentarer og
indstilling. Den fulde ordlyd af høringssvarene er også vedhæftet.

**VURDERING**

Høringssvarene er begge fra lodsejere inden for
lokalplanområdet og omhandler:

·
Bekymring for lokalplanes
konsekvenser for anvendelsen af eksisterende boliger, hvis der bliver opført ny
bebyggelse i overensstemmelse med lokalplanen.

·
En virksomhedsejers bekymring for
lokalplanens konsekvenser for hans mulighed for at drive, udvikle og eventuelt
sælge sin virksomhed.

Realisering af lokalplanen
forventes at strække sig over en længere periode. Konkrete ønsker og
bekymringer fra naboer i lokalplanområdet skal løses i dialog med Den jydske
Haandværkerskole, når de konkrete byggeønsker kendes.

De indkomne høringssvar har ikke givet anledning til forslag
til ændringer i den endelige ”Lokalplan nr. 386 Udvidelse af Den jydske
Haandværkerskole i Hadsten og Tillæg nr. 6 til Kommuneplan 2017-29”.

**ØKONOMI**

Lokalplanen har ingen direkte økonomiske konsekvenser for
Favrskov Kommune.

**INDDRAGELSE**

Planforslagene har i overensstemmelse med planloven været
fremlagt i offentlig høring i perioden 3. december 2018 til 28. januar 2019.

**INDSTILLING**

Direktøren for Teknik og Kultur indstiller til Byrådet:

1.
At forslag til ”Lokalplan nr. 386 Udvidelse af Den jydske
Haandværkerskole i Hadsten og tillæg nr. 6 til Kommuneplan 2017-29” vedtages
endeligt.

**BESLUTNING**

***Planudvalget, 2. april 2019:***

Fraværende:ingen

Indstilles godkendt.

***Økonomiudvalget, 23. april 2019:***

Fraværende:Ingen

Indstilles godkendt.

Palle Bech, Frans Krogh og Tove Olesen kan ikke
tiltræde indstillingen idet de ønsker mulighederne og konsekvenserne for
eksisterende virksomheder i det kommende lokalplanområde beskrevet nærmere
inden Byrådets endelige behandling af forslaget til lokalplan.

**Bilag**

|  |  |
| --- | --- |
| Forslag til lokalplan nr. 386 Udvidelse af Den jydske Haandværkerskole i [adresse] 710-2018-410461 |
| Vurdering af indkomne høringssvar vedr. "Forslag til lokalplan nr. 386 Udvidelse af Den jydske Haandværkerskole i Hadsten" | 710-2019-37889 |
| Samlede høringssvar | 710-2019-38928 |
| Spørgsmål vedrørende naboernes retstilling ved vedtagelse af Lokalplan nr. 386 - Udvidelse af Den jydske Haaværkerskole | 710-2019-89468 |